

 **R E P U B L I K A H R V A T S K A**

**PRIMORSKO-GORANSKA ŽUPANIJA**

 **OPĆINA BAŠKA**

**POLUGODIŠNJI IZVJEŠTAJ O IZVRŠENJU PRORAČUNA OPĆINE BAŠKA**

 **ZA 2022. GODINU**

**SADRŽAJ**

**UVOD\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 3**

**I. OPĆI DIO\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 4**

**II. POSEBNI DIO \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 4**

**III. OBRAZLOŽENJE OSTVARENJA PRIHODA I PRIMITAKA, RASHODA I IZDATAKA \_\_\_\_\_\_\_\_\_\_\_ 5**

**IV. IZVJEŠTAJ O KORIŠTENJU PRORAČUNSKE ZALIHE\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­\_\_\_\_ 28**

**V. IZVJEŠTAJ O DANIM JAMSTVIMA I IZDACIMA PO DANIM JAMSTVIMA \_\_\_\_\_\_\_\_\_\_\_\_\_\_\_\_\_\_\_\_\_­­\_ 28**

**VI. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA \_\_\_\_\_\_\_\_\_\_\_31**

**UVOD**

Sadržaj polugodišnjeg izvještaja o izvršenju proračuna propisan je člancima 76. do 80. Zakona o proračunu („Narodne novine“ broj 144/21) i člankim 4. Pravilnika o polugodišnjem i godišnjem izvještaju o izvršenju proračuna (“Narodne novine” broj 24/13, 102/17, 01/20, 147/20).

Polugodišnji izvještaj o izvršenju proračuna sadrži:

1. opći dio proračuna
2. posebni dio proračuna
3. obrazloženje ostvarenja prihoda i primitaka, rashoda i izdataka
4. izvještaj o korištenju proračunske zalihe
5. izvještaj o zaduživanju na domaćem i stranom tržištu novca i kapitala
6. izvještaj o danim jamstvima i izdacima po danim jamstvima

Proračun Općine Baška za 2022. godinu i Odluka o izvršavanju proračuna usvojeni su 15. prosinca 2021. godine i objavljeni su u službenom glasilu PGŽ broj 32/21.

I. Izmjenama i dopunama za 2022. godinu, usvojenim 25. svibnja 2022. godine, Proračun je umanjen 21% u iznosu 9.045.451 kn i iznosi 34.450.421kn.

**I. OPĆI DIO**

Opći dio Proračuna sadrži sažetak Računa prihoda i rashoda i Računa financiranja, te Račun prihoda i rashoda i Račun financiranja, u kojima su iskazani podaci o ostvarenim prihodima i primicima, rashodima i izdacima na razini odjeljka ekonomske klasifikacije, za izvještajno razdoblje prethodne i tekuće godine, izvorni plan (proračun, odnosno posljednje usvojene izmjene), indeks ostvarenja izvještajnog razdoblja u odnosu na prethodnu godinu, te indeks ostvarenja u odnosu na tekući plan.

**II. POSEBNI DIO**

U Posebnom dijelu proračuna, koji je priložen polugodišnjem izvještaju, i njegov je sastavni dio, rashodi i izdaci iskazani po organizacijskoj i programskoj klasifikaciji na razini odjeljka ekonomske klasifikacije.

**III. OBRAZLOŽENJE OSTVARENJA PRIHODA I PRIMITAKA, RASHODA I IZDATAKA**

Tablica 5. USPOREDBA OSTVARENJA PRORAČUNA

|  |  |  |  |
| --- | --- | --- | --- |
| **OPIS** | **OSTVARENJE 2021.** | **PLAN 2022.** | **OSTVARENJE 2022.** |
| **UKUPNI PRIHODI I PRIMICI** | **7.642.741,12** | **36.145.101** | **9.840.245,17** |
| **UKUPNI RASHODI I IZDACI** | **11.433.096,55** | **34.450.421** | **11.612.052,09** |
| **VIŠAK / MANJAK** | **-3.790.355,43** | **1.694.680** | **-1.771.806,92** |
| **PRENESENI VIŠAK / MANJAK** | **1.149.555,70** | **-1.694.680** | **-1.694.680,22** |
| **KUMULATIVNI VIŠAK / MANJAK** | **-2.640.799,73** | **0** | **-3.466.487,14** |

U promatranom razdoblju ostvareno je 9.840.245,17 kuna prihoda i primitaka i 11.612.052,09 kuna rashoda i izdataka, te je ostvaren manjak od 1.771.806,92 kuna, što uz preneseni manjak prethodnog razdoblja čini ukupan manjak od 3.466.487,14 kuna.

Grafikon 1. USPOREDBA OSTVARENJA PRORAČUNA

* **OBRAZLOŽENJE OSTVARENJA PRIHODA I PRIMITAKA**

Tablica 6. PREGLED OSTVARENIH PRIHODA I PRIMITAKA

|  |  |  |  |  |  |  |
| --- | --- | --- | --- | --- | --- | --- |
| **RBR** | **PRIHODI I PRIMICI** | **IZVRŠENJE 2021.** | **PLAN 2022.** | **IZVRŠENJE 2022.** | **index 22/21** | **% UDJELA U OSTVARENJU** |
| **1.** | **PRIHODI POSLOVANJA** | **7.639.490,55** | **30.516.441** | **9.805.296,50** | **128,4** | **99,6** |
| **1.1.** | **PRIHODI OD POREZA** | **2.537.229,27** | **11.474.274** | **3.946.538,55** | **155,5** | **40,1** |
| 1.1.1. | POREZ I PRIREZ NA DOHODAK | 1.700.111,23 | 4.410.880 | 2.030.673,77 | 119,4 | 20,6 |
| 1.1.2. | POREZI NA IMOVINU | 774.422,42 | 6.263.394 | 1.756.080,17 | 226,8 | 17,9 |
| 1.1.3. | POREZI NA ROBU I USLUGE | 62.695,62 | 800.000 | 159.784,61 | 254,9 | 1,6 |
| **1.2.** | **POMOĆI** | **682.585,61** | **3.378.405** | **332.927,49** | **48,8** | **3,4** |
| 1.2.1. | POMOĆI OD MEĐUNARODNIH ORGANIZACIJA TE ISNTITUCIJA I TIJELA EU  | 0 | 108.411 | 108.411,25 | - | 1,1 |
| 1.2.2. | POMOĆI IZ DRUGIH PRORAČUNA | 218.067,48 | 2.885.920 | 224.516,24 | 103,0 | 2,3 |
| 1.2.3. | POMOĆI OD IZVANPRORAČUNSKIH KORISNIKA | 270.000,00 | 59.400 | 0 | - | 0 |
| 1.2.4. | POMOĆI TEMELJEM PRIJENOSA EU SREDSTAVA | 194.518,13 | 324.674 | 0 | - | 0 |
| **1.3.** | **PRIHODI OD IMOVINE** | **2.003.664,42** | **4.653.777** | **3.046.109,65** | **152,0** | **31,0** |
| 1.3.1. | PRIHODI OD FINANCIJSKE IMOVINE | 17,61 | 110.500 | 6,16 | 35,0 | 0 |
| 1.3.2. | PRIHODI OD NEFINANCIJSKE IMOVINE | 2.003.646,81 | 4.543.277 | 3.046.103,49 | 152,0 | 31,0 |
| **1.4.** | **PRIHODI OD UPRAVNIH PRISTOJBI** | **2.224.866,54** | **10.509.985** | **2.397.950,59** | **107,8** | **24,3** |
| 1.4.1. | UPRAVNE I ADMINISTRATIVNE PRISTOJBE | 95.076,38 | 2.770.430 | 327.404,65 | 344,4 | 3,3 |
| 1.4.2. | PRIHODI PO POSEBNIM PROPISIMA | 261.461,42 | 309.555 | 109.940,37 | 42,0 | 1,1 |
| 1.4.3 | KOMUNALNI DOPRINOSI I NAKNADE | 1.868.328,74 | 7.430.000 | 1.960.605,57 | 104,9 | 19,9 |
| **1.5** | **PRIHODI OD DONACIJA** | **166.900,00** | **0** | **0** | **-** | **0** |
| 1.5.1. | DONACIJE OD PRAVNIH I FIZIČKIH OSOBA | 166.900,00 | 0 | 0 | - | 0 |
| **1.6** | **KAZNE** | **24.244,71** | **500.000** | **81.770,22** | **337,3** | **0,8** |
| 1.6.1. | KAZNE | 24.244,71 | 500.000 | 81.770,22 | 337,3 | 0,8 |
| **2.** | **PRIHODI OD PRODAJE NEFINANCIJSKE IMOVINE** | **3.250,57** | **3.503.660** | **34.948,67** | **1.075,2** | **0,4** |
| **2.1.** | **PRIHODI OD PRODAJE NEPROIZVEDENE DUGOTRAJNE IMOVINE** | **0,00** | **3.500.000** | **33.108,66** | **-** | **0,4** |
| 2.1.1. | PRIHODI OD PRODAJE MATERIJALNE IMOVINE | 0 | 3.500.000 | 33.108,66 | - | 0,4 |
| **2.2.** | **PRIHODI OD PRODAJE PROIZVEDENE DUGOTRAJNE IMOVINE** | **3.250,57** | **3.660** | **1.840,01** | **56,6** | **0,0** |
| 2.2.1. | PRIHODI OD PRODAJE GRAĐEVINSKIH OBJEKATA | 1.711,57 | 3.660 | 1.840,01 | 107,5 | 0 |
| 2.2.2. | PRIHODI OD PRODAJE POSTROJENJA I OPREME | 1.539,00 | 0 | 0 | - | 0 |
| **3.** | **PRIMICI** | **0,00** | **0** | **0** | **-** | **0** |
| **U K U P N O** | **7.642.741,12** | **34.020.101** | **9.840.245,17** | **128,8** |  |

U odnosu na prethodnu godinu ostvareno je 29% više prihoda i primitaka. Povećanje bilježe porezni prihodi 55,5%, prihodi od od nefinancijske imovine 52%, prihodi od upravnih i administrativnih pristojbi 8%, te prihodi od kazni 1075%. Manje su ostvareni prihodi od pomoći, prethodne godine primljena je pomoć Fonda za zaštitu okoliša za nabavu ukupanih spremnika.

U ukupno ostvarenim prihodima i primicima najznačajniji su prihodi od poreza 40%, od imovine imovine 31%, od administrativnih i upravnih pristojbi 24% ukupno ostvarenih prihoda i primitaka.

Grafikon 2. STRUKTURA OSTVARENIH PRIHODA I PRIMITAKA

**PRIHODI POSLOVANJA**

Prihodi poslovanja ostvareni su u iznosu od 9.805.296,50 kn 32% plana, 28% više u odnosu na prethodnu godinu, nominalno 2,166 mil. Najznačajniji prihodi ostvareni su od poreznih prihoda, prihoda od upravnih i administrativnih pristojbi i prihoda od imovine, ukupno čine 96% ostvarenja.

**POREZNI PRIHODI**

Porezni prihodi sastoje se od prihoda od poreza na dohodak, poreza na imovinu i poreza na robu i usluge. Porezi na imovinu sastoje se od stalnih (porez na kuće za odmor i porez na korištenje javnih površina), te povremenih poreza na imovinu (porez na promet nekretnina). U odnosu na prethodnu godinu ostvareno je povećanje, posebno s osnova poreza na imovinu, poreza na promet nekretnina 268% i poreza na potrošnju 259%.

**POMOĆI**

Ostvareni prihodi od pomoći sastoje se od pomoći i institucija iz EU 108.411,25 kn i pomoći iz drugih proračuna 224.56,24 kn.

U odnosu na prethodnu godinu ostvareno je 51% pomoći manje, prethodne godine ostvarena pomoć od Fonda za zaštitu okoliša, za nabavu ukupanih spremnika i izvršena ulaganja u izgradnju i opremanje reciklažnog dvorišta.

U 2022. godini, obliku vaučera, primljena je kapitalna pomoć od institucija i tijela EU za financiranje projekta WiFi4EU za nabavu opreme i instalaciju pristupnih točaka za bežični internet u iznosu 108.411,25 kn.

S osnova pomoći iz državnog proračuna, s pozicije ministarstva financija, u 2022. godini isplatit će se 15% iznosa isplaćene pomoći tijekom 2018. godine (218.067,48 kn) od kompenzacijskih mjera za fiskalne učinke izmjena u sustavu poreza na dohodak, za manje ostvarene prihode od poreza na dohodak u odnosu na 2017. godinu. U promatranom razdoblju primljeno je 109.033,74 kn.

S osnova pomoći za sufinanciranje dijela vlastitog učešća za provedbu EU projekta „Prikupljanja, odvodnje i pročišćavanja otpadnih voda na području otoka Krka“ ostvareno je 115.482,50 kn.

**PRIHODI OD IMOVINE**

Prihodi od imovine u ostvareni u iznosu 3.046.109,65 kn, 65% plana, 52% više u odnosu na 2021. godinu. Sadrže prihode od financijske imovine 6,16 kn, te prihode od nefinancijske imovine 3.046.103,49 kn.

Prihodi od financijske imovine bilježe značajan pad u odnosu na prethodno razdoblje, kada je isplaćena dobit TD Baška d.o.o..

Prihodi od nefinancijske imovine sadrže prihode od naknada za koncesije 1.712.437,38 kn, prihoda od zakupa i iznajmljivanja imovine 1.319.856,89 kn, naknade za korištenje nefinancijske imovine 2.133,23 kn, te ostalih prihoda od nefinancijske imovine 11.675,99 kn. Prihodi od naknada za koncesije i od zakupa i iznajmljivanja imovine bilježe povećanje u odnosu na prethodnu godinu, kada su ostvareni u manjem iznosu zbog odobrenih popusta na naknade za korištenje površina za postavljanje ugostiteljskih terasa. Prihodi od naknada za koncesije sastoje se od prihoda od naknada za koncesijska odobrenja na pomorskom dobru 1.699.811,00 kn, koncesije za pružanje dimnjačarskih usluga 2.500,00 kn, te naknada za uporabu pomorskog dobra 10.126,38 kn.

Prihodi od zakupa nekretninasadrže prihode s osnova naknade za korištenje zemljišta u vlasništvu države 1.875,32 kn, naknade za uporabu javnih općinskih površina 1.072.098,32 kn, te prihoda od zakupa nekretnina 245.883,25 kn.

Naknade za korištenje nefinancijske imovine sadrže prihode od direktne i indirektne spomeničke rente. Spomenička renta (direktna) plaća se jednokratno u godišnjem iznosu, prema rješenju koji se izdaje u drugom dijelu godine, što je razlog što je ostvareno tek 2% plana.

Ostali prihodi od nefinancijske imovine sadrže prihode od naknade za zadržavanje nezakonito izgrađenih zgrada u prostoru. Uplaćeno je ukupno 38.920,06 kn naknade, od čega 30% ili 11.675,99 kn predstavlja prihod Općine Baška, 50% uplata prihod je državnog proračuna, a preostalih 20% županijskog proračuna.

**PRIHODI OD ADMINISTRATIVNIH PRISTOJBI I PO POSEBNIM PROPISIMA**

Prihodi od administrativnih pristojbi i po posebnim propisima ostvareni su u iznosu 2.397.950,59 kn, 23% plana, bilježe povećanje od 8% u odnosu na prethodnu godinu, a sadrže prihode od administrativnih pristojbi, prihode po posebnim propisima, te prihode od komunalnog doprinosa i naknada.

Prihodi od upravnih i administrativnih pristojbi sadrže prihode od ekološke i boravišne pristojbe, te prihode od prodaje državnih biljega. U odnosu na prethodnu godinu bilježi se povećanje od 344% temeljem ostvarenog povećanja noćenja.

Prihodi po posebnim propisima sadrže prihod od vodnog doprinosa 2.305,83 kn, te ostalih nespomenutih prihoda 107.634,54 kn, koji se ostvaruju s osnova refundacije režijskih troškova, troškova sudskih postupaka, te povrata više uplaćenih sredstava za preplaćenu obvezu prema konačnom obračunu dječjeg vrtića za prethodnu godinu.

Prihodi od komunalnih doprinosa i naknada ostvareni su u iznosu 1.960.605,57 kn, 26% plana, 5% više u odnosu na prethodnu godinu.

U skladu s Uputom o knjigovodstvenom evidentiranju komunalnog doprinosa i komunalne naknade kod JLS-a od 12. lipnja 2020. godine (klasa 015-01/20-01/14) prihodi od komunalnog doprinosa i komunalne naknade evidentiraju se u iznosu umanjenom za iznos oslobođenja. U promatranom razdoblju oslobođenja s osnove komunalnog doprinosa u iznosu 87.697,20 kn i komunalne naknade u iznosu od 57.528,51 kn evidentirani su u poslovnim knjigama kroz promjene u vrijednosti i obujmu obveza.

**PRIHODI OD DONACIJA**

U promatranom razdoblju nisu ostvareni prihodi od donacija, za razliku od prethodne godine kada su primljene kapitalne donacije vrijednosti 166.900,00 kn, za 278,17m² doniranog zemljišta za formiranje prometnica, Primorsku i Ribarsku ulicu.

**PRIHODI OD KAZNI**

Prihodi od novčanih kazni ostvareni su temeljem izdanih prekršajnih naloga u iznosu 45.395,55 kn, te prometnih kazni u iznosu 36.374,67 kn.

**PRIHODI OD PRODAJE NEFINANCIJSKE IMOVINE**

Prihodi od prodaje nefinancijske imovine ostvareni su s osnove mjesečne obročne uplate 2 stana, sukladno odredbama ugovora o prodaji stanova na kojem postoji stanarsko pravo, umanjeno za 55% povrata sredstava u državni proračun.

**RASHODI I IZDACI**

Ukupni rashodi i izdaci proračuna izvršeni su u iznosu od 11.612.052,09 kn 34% plana. Sastoje se od rashoda poslovanja 10.309.365,44 kn, rashoda za nabavu nefinancijske imovine 941.170,86 kn, te izdataka za financijsku imovinu 361.515,79 kn.

U odnosu na prethodnu godinu bilježi se povećanje od 2% u iznosu 178.955,54 kn, s osnova povećanja rashoda poslovanja za 11%.

Tablica 7. PREGLED OSTVARENIH RASHODA I IZDATAKA

|  |  |  |  |  |  |  |
| --- | --- | --- | --- | --- | --- | --- |
| **RBR** | **RASHODI IZDACI** | **IZVRŠENJE 2021.** | **PLAN 2022.** | **IZVRŠENJE 2022.** | **index 22/21** | **% UDJELA U OSTVARENJU** |
| **1** | **2** |  | **3** | **4** | **5 =4/3** | **6** |
| **1.** | **RASHODI POSLOVANJA** | **9.301.083,70** | **23.529.646** | **10.309.365,44** | **110,8** | **88,8** |
| **1.1.** | **RASHODI ZA ZAPOSLENE** | **1.228.482,71** | **2.661.300** | **978.133,85** | **79,6** | **8,4** |
| 1.1.1. | PLAĆE /BRUTO/ | 917.754,03 | 2.095.000 | 818.377,94 | 89,2 | 7,0 |
| 1.1.2. | OSTALI RASHODI ZA ZAPOSLENE | 176.231,94 | 220.000 | 37.350,78 | 21,2 | 0,3 |
| 1.1.3. | DOPRINOSI NA PLAĆE | 134.496,74 | 346.300 | 122.405,13 | 91,0 | 1,1 |
| **1.2.** | **MATERIJALNI RASHODI** | **5.145.416,30** | **10.781.185** | **3.694.961,55** | **71,8** | **31,8** |
| 1.2.1. | NAKNADE TROŠKOVA ZAPOSLENIMA | 71.711,00 | 194.000 | 81.971,17 | 114,3 | 0,7 |
| 1.2.2. | RASHODI ZA MATERIJAL I ENERGIJU | 185.612,79 | 889.000 | 290.872,97 | 156,7 | 2,5 |
| 1.2.3. | RASHODI ZA USLUGE | 4.548.820,96 | 8.681.753 | 2.822.031,67 | 62,0 | 24,3 |
| 1.2.4. | NAKNADE TROŠKOVA OSOBAMA IZVAN RADNOG ODNOSA | 5.100 | 5.000 | 0 | 0 | 0 |
| 1.2.5. | OSTALI NESPOMENUTI RASHODI POSLOVANJA | 334.171,55 | 1.011.432 | 500.085,74 | 149,6 | 4,3 |
| **1.3.** | **FINANCIJSKI RASHODI** | **70.016,36** | **130.100** | **69.090,88** | **98,7** | **0,6** |
| 1.3.1. | KAMATE ZA PRIMLJENE KREDITE I ZAJMOVE | 50.454,40 | 84.100 | 49.615,10 | 98,3 | 0,4 |
| 1.3.2. | OSTALI FINANCIJSKI RASHODI | 19.561,96 | 46.000 | 19.475,78 | 99,6 | 0,2 |
| **1.4.** | **SUBVENCIJE** | **27.834,63** | **97.756** | **17.456,40** | **62,7** | **0,2** |
| 1.4.1. | SUBVENCIJE TRGOVAČKIM DRUŠTVIMA, ZADRUGAMA, POLJOPRIVREDNICIMA I OBRTNICIMA IZVAN JAVNOG SEKTORA | 27.834,63 | 97.756 | 17.456,40 | 62,7 | 0,2 |
| **1.5.** | **POMOĆI UNUTAR OPĆEG PRORAČUNA** | **2.021.160,34** | **6.559.092** | **4.024.950,24** | **199,1** | **34,7** |
| 1.5.1. | POMOĆI UNUTAR OPĆEG PRORAČUNA | 98.743,13 | 153.410 | 0 | 0 | 0 |
| 1.5.2. | POMOĆI PRORAČUNSKIM KORISNICIMA DRUGIH PRORAČUNA | 1.922.417,21 | 6.405.682 | 4.024.950,24 | 209,4 | 34,7 |
| **1.6.** | **NAKNADE GRAĐANIMA I KUĆANSTVIMA** | **377.732,75** | **1.104.125** | **408.583,61** | **108,2** | **3,5** |
| 1.6.1. | OSTALE NAKNADE GRAĐANIMA | 377.732,75 | 1.104.125 | 408.583,61 | 108,2 | 3,5 |
| **1.7.** | **OSTALI RASHODI POSLOVANJA** | **430.440,61** | **2.196.088** | **1.116.188,91** | **259,3** | **9,6** |
| 1.7.1. | TEKUĆE DONACIJE | 414.149,15 | 1.182.203 | 309.321,82 | 74,7 | 2,7 |
| 1.7.2. | KAZNE, PENALI I NAKNADE ŠTETE | 2.700,00 | 855.400 | 780.900,46 | 289,2 | 6,7 |
| 1.7.3. | IZVANREDNI RASHODI | 0 | 20.000 | 0 | 0 | 0 |
| 1.7.4. | KAPITALNE POMOĆI | 13.591,46 | 138.485 | 25.966,63 | 191,1 | 0,2 |
| **2.** | **RASHODI ZA NABAVU NEFINANCIJSKE IMOVINE** | **1.300.493,26** | **9.464.504** | **941.170,86** | **72,4** | **8,1** |
| **2.1.** | **RASHODI ZA NABAVU NEPROIZVEDENE IMOVINE** | **219.910,75** | **600.000** | **9.230,00** | **4,2** | **0,1** |
| 2.1.1. | MATERIJALNA IMOVINA – ZEMLJIŠTE | 219.910,75 | 600.000 | 9.230,00 | 4,2 | 0,1 |
| **2.2.** | **RASHODI ZA NABAVU PROIZVEDENE DUG. IMOVINE** | **1.062.635,31** | **7.192.110** | **888.118,66** | **83,6** | **7,6** |
| 2.2.1. | GRAĐEVINSKI OBJEKTI | 344.012,88 | 3.268.000 | 376.923,01 | 109,6 | 3,2 |
| 2.2.2. | POSTROJENJA I OPREMA | 608.720,22 | 2.917.160 | 449.945,65 | 73,9 | 3,9 |
| 2.2.3. | PRIJEVOZNA SREDSTVA | 8.527,21 | 0 | 0 | 0 | 0 |
| 2.2.4. | NEMATERIJALNA PROIZVEDENA IMOVINA | 101.375,00 | 1.006.950 | 61.250,00 | 60,4 | 0,5 |
| **2.3.** | **RASHODI ZA DODATNA ULAGANJA NA NEF.IMOVINI** | **17.947,20** | **1.672.394** | **43.822,20** | **244,2** | **0,4** |
| 2.3.1. | DODATNA ULAGANJA NA GRAĐEVINSKIM OBJEKTIMA | 17.947,20 | 1.663.394 | 34.822,20 | 194,0 | 0, |
| 2.3.2. | DODATNA ULAGANJA ZA OSTALU NEFINANCIJSKU IMOVINU | 0 | 9.000 | 9.000,00 | 0 | 0,1 |
| **3.** | **IZDACI ZA FINANCIJSKU IMOVINU** | **831.519,59** | **1.456.271** | **361.515,79** | **43,5** | **3,1** |
| **3.1.** | **IZDACI ZA DIONICE I UDJELE U GLAVNICI** | **192.360,23** | **816.271** | **41.515,83** | **21,6** | **0,3** |
| 3.1.2. | DIONICE I UDJELI U GLAVNICI TRGOVAČKIH DRUŠTAVA U JAVNOM SEKTORU | 192.360,23 | 806.271 | 41.515,83 | 21,6 | 0,3 |
| 3.1.2. | DIONICE I UDJELI U GLAVNICI TRGOVAČKIH DRUŠTAVA IZVAN JAV | 0 | 10.000 | 0 | 0 | 0 |
| **3.2.** | **IZDACI ZA OTPLATU GLAVNICE PRIM. ZAJMOVA** | **639.159,36** | **640.000** | **319.999,96** | **50,1** | **2,8** |
| 3.2.1. | OTPLATA GLAVNICE PRIMLJENIH KREDITA  | 319.999,96 | 640.000 | 319.999,96 | 100,0 | 2,8 |
| 3.2.2. | OTPLATA GLAVNICE PRIMLJENIH ZAJMOVA OD DRUGIH RAZINA VLASTI | 319.159,40 | 0 | 0 | 0 | 0 |
| **U K U P N O** | **11.433.096,55** | **34.450.421** | **11.612.052,09** | **101,6** |  |

U ukupnim rashodima rashodi poslovanja sudjeluju sa 89%, rashodi za nabavu nefinancijske imovine 8%, te izdaci za financijsku imovinu 3%.

U strukturi izvršenih rashoda najveći udio imaju pomoći proračunskim korisnicima drugih proračuna 35%, rashodi za usluge 24%, rashodi za plaće i rashodi za kazne, penale i naknade štete 8%.

Grafikon 3. STRUKTURA OSTVARENIH RASHODA I IZDATAKA

**RASHODI POSLOVANJA**

Rashodi poslovanja izvršeni su u iznosu 10.309.365,44 kn, 43,8% plana. Sadrže rashode za zaposlene, materijalne rashode, financijske rashode, subvencije, pomoći, naknade građanima i kućanstvima, te ostale rashode.

Grafikon 4. STRUKTURA RASHODA POSLOVANJA

**RASHODI ZA ZAPOSLENE**

Rashodi za zaposlene sadrže rashode za plaće, doprinose na plaće i ostale rashode za zaposlene. U odnosu na prethodnu godinu bilježi se smanjenje od 20%, s osnova rashoda za redovne plaće (razlika u broju zaposlenih, zamjenica načelnica, 1 djelatnica na roditeljskom dopustu), te ostalih rashoda za zaposlene (prethodne godine isplaćena je 1 otpremnina, te nagrade za radne rezultate).

**MATERIJALNI RASHODI**

U ukupno izvršenim rashodima materijalni rashodi sudjeluju sa 32%. Sadrže rashode naknada troškova zaposlenima, rashode za materijal, energiju i usluge, te ostale nespomenute rashode poslovanja. Najznačajnije su izvršeni rashodi za usluge 88%.

Grafikon 5. STRUKTURA MATERIJALNIH RASHODA

Naknade troškova zaposlenima sadrže troškove za službena putovanja, naknade za prijevoz na posao i s posla, te stručna usavršavanja.

Rashodi za materijal i energijusadrže izdatke za materijal - uredski materijal, stručnu literaturu, sredstva za čišćenje, ostali materijal za redovno poslovanje; i energiju - javnu rasvjetu i električnu energiju.

Rashodi za usluge sadrže rashode za:

* usluge telefona i pošte
* usluge tekućeg i investicijskog održavanja - aparata za vodu, fotokopirnog stroja, računalne opreme, zelenih površina, javne rasvjete, građevinskih objekata, uređaja odvodnje, pomorskog dobra; prethodne godine više ostvareni za održavanje pomorskog dobra
* usluge promidžbe i informiranja - izdaci za tisak, objavu akata, oglasa i natječaja, rad radija OK
* komunalne usluge - čišćenje i održavanje javnih površina, cesta, plaža i groblja

Grafikon 6. STRUKTURA RASHODA ZA KOMUNALNE USLUGE

* rashode zakupnina i najamnina - prostor poštanskog ureda, sustav za prometnog redara i najam WC kabina
* rashode zdravstvenih i veterinarskih usluga - rad veterinarske službe
* intelektualne i osobne usluge - intelektualne, odvjetničke, geodetsko-katastarske usluge i usluge savjetovanja
* računalne usluge -održavanje informacijskog sustava, podršku i konzultacije
* ostale usluge - rashodi registracije skutera i električnog vozila, čišćenja prostorija, postavljanje dekoracija za manifestaciji i bladane, vođenje općinskih poreza, naknade Poreznoj upravi za uslugu vođenja poslova evidentiranja i naplatu poreza i prireza na dohodak.

Ostali nespomenuti rashodi poslovanja ostvareni su u iznosu 50% više u odnosu na prethodnu godinu s osnova rashoda reprezentacije, za organizaciju Dana Općine.

Grafikon 7. USPOREDBA OSTVARENJA OSTALIH NESPOMENUTIH RASHODA

Grafikon 8. STRUKTURA OSTALIH NESPOMENUTIH RASHODA

Rashodi za pristojbe i naknade sadrže rashode javnobilježničkih i sudskih pristojbi, RTV naknade, naknade za usluge naplate ekološke pristojbe i lokaciju odlagališta Treskavac. Ostali nespomenuti rashodi poslovanja sadrže rashode za povrat pogrešno ili više uplaćenih prihoda prethodnih godina i prihoda od zakupa od poslovnih prostora na pomorskom dobru, te naknade za korištenje digitalnih certifikata.

**FINANCIJSKI RASHODI**

Financijski rashodi sadrže izdatke za kamate na primljene kredite i ostale financijske rashode - bankarske usluge poslovne banke po redovnom računu, zatezne kamate, negativne tečajne razlike po dugoročnom kreditu za izgradnju jaslica i dječjeg vrtića.

Grafikon 9. USPOREDBA OSTVARENJA FINANCIJSKIH RASHODA

**SUBVENCIJE**

Subvencije sadrže dane subvencije zakupnine poslovnih prostora, kamata za turističke kredite, te subvenciju administrativnih troškova provođenja programa prikupljanja i otkupa klanja ovaca za ovčare s područja Općine Baška. Ostvareno je 18% plana. U odnosu na prethodnu godinu kada su subvencionirani troškovi zakupa poslovnih prostora, ostvareno je 40% manje subvencija.

**POMOĆI UNUTAR OPĆEG PRORAČUNA**

U promatranom razdoblju isplaćene su pomoći proračunskim korisnicima drugih proračuna u iznosu za financiranje redovne djelatnosti dječjeg vrtića, programa osnovne škole - rad voditelja, produženog boravka, psihologa, marende sa 2,00 kn dnevno po učeniku, plaće spremačice u PŠ Baška za čišćenje školske sportske dvorane i materijalnih troškova najma, usluga Bibliobusa, sufinanciranje rada Vatrogasne zajednice otoka Krka i Vatrogasne postrojbe otoka Krka, sufinanciranje dodatnog oblika rada u djelatnosti hitne medicine za vrijeme turističke sezone, programa i aktivnosti Centra za poljoprivredu i ruralni razvoj PGŽ za 2021. godinu, te izgradnju stanova prema Programu poticajne stanogradnje.

**NAKNADE GRAĐANIMA I KUĆANSTVIMA**

Naknade građanima i kućanstvima ostvarene su s osnova isplaćenih stipendija učenicima i studenatima, sufinanciranja prijevoza učenika i studenata, isplaćene nagrade za sudjelovanje na natjecanju, te isplatu socijalnih pomoći.

Sredstva za socijalni program isplaćivana su temeljem općinske odluke o socijalnoj skrbi iz 2010. godine (SNPGŽ 20/10, 30/10). Spomenutom odlukom propisani su korisnici, te prava i uvjeti za ostvarivanje prava socijalne skrbi, a obuhvaćaju izdatke stalne mjesečne novčane pomoći za 14 korisnika, 1 obitelj s područja stradalog u potresu, smještenu na području Općine Baška, mjesečne dodatke na mirovinu za 7 korisnika, jednokratne novčane pomoći za rođenje 4 djece, jednokratne pomoći za 3 osoba, pomoći za financiranje najma stana za jednu obitelj, te pomoć za financiranje školske užine (3 + 2 djece iz Ukrajine).

**OSTALI RASHODI POSLOVANJA**

Sadrže tekuće donacije političkim strankamatemeljem Odluke o raspoređivanju sredstava za rad političkih stranaka zastupljenih u Općinskom vijeću Općine Baška; pokroviteljstvo za organizaciju maturalne zabave, donacije vjerskoj zajednici, Crvenom križu, udrugama, Turističkoj zajednici otoka Krka, te za program suzbijanja štete od alohtone divljači.

S osnove naknade štete temeljem sudske presude jednoj fizičkoj osobi isplaćuje se mjesečna naknada u iznosu 450,00 kn, u promatranom razdoblju ukupno 2.700,00 kn, kao i naknada štete za izgubljenu dobit 778.200,46 kn.

U promatranom razdoblju isplaćena je kapitalna pomoć Ponikve vodi d.o.o. za podmirenje obveze interkalarne kamate po dugoročnom kreditu za Projekt prikupljanja, odvodnje i pročišćavanja otpadnih voda otoka Krka.

**RASHODI ZA NABAVU NEFINANCIJSKE IMOVINE**

Rashodi za nabavu nefinancijske imovine ostvareni su 28% manje u odnosu na prethodnu godinu. Sadrže rashode za nabavu neproizvedene dugotrajne imovine, nabavu proizvedene dugotrajne imovine, te rashoda za dodatna ulaganja na nefinancijskoj imovini.

Grafikon 10. STRUKTURA RASHODA ZA NABAVU NEFINANCIJSKE IMOVINE

Odstupanje u ostvarenju u odnosu na prethodnu godinu odnosi se na manje ostvarene rashode za otkup zemlje, izgradnju oborinske kanalizacije i nabavu komunalne i uredske opreme, dok su više ostvareni rashodi za izgradnju cesta.

**IZDACI ZA FINANCIJSKU IMOVINU I OTPLATU ZAJMOVA**

Izdaci za financijsku imovinu i otplatu zajmova sadrže izdatke za dionice i udjele u glavnici, isplaćena je naknada za prijenos poslovnog udjela za trgovačko društvo Smart island Krk d.o.o., te izdatke za otplatu dugoročnog kredita za izgradnju jaslica i dječjeg vrtića.

Tablica 8. ANALITIČKI PRIKAZ RAČUNA FINANCIRANJA

|  |
| --- |
| **ANALITIČKI PRIKAZ RAČUNA FINANCIRANJA** |
| **8** |   | **PRIMICI OD FINANCIJSKE IMOVINE I ZADUŽIVANJA** | **0** |
| **5** |   | **IZDACI ZA FINANCIJSKU IMOVINU I OTPLATE ZAJMOVA** | **361.515,79** |
| **53** |  | **IZDACI ZA DIONICE I UDJELE U GLAVNICI** | **41.515,83** |
| **532** |  | **DIONICE I UDJELI U GLAVNICI TRGOVAČKIH DRUŠTAVA U JAVNOM SEKTORU** | **41.515,83** |
|  | 5321263 | DIONICE I UDJELI U GLAVNICI-SMART ISLAND KRK D.O.O. | 41.513,83 |
| **54** |   | **IZDACI ZA OTPLATU GLAVNICE PRIMLJENIH KREDITA I ZAJMOVA** | **319.999,96** |
| **544** |   | **OTPLATA GLAVNICE PRIMLJENIH KREDITA I ZAJMOVA OD KREDITNIH I OSTALIH FINANCIJSKIH INSTITUCIJA IZVAN JAVNOG SEKTORA** | **319.999,96** |
|  | 54432 | OTPLATA GLAVNICE PRIMLJENIH KREDITA OD TUZEMNIH KREDITNIH INSTITUCIJA IZVAN JAVNOG SEKTORA - DUGOROČNI | 319.999,96 |

**OBRAZLOŽENJE IZVRŠENJA PROGRAMA IZ POSEBNOG DIJELA PRORAČUNA**

**RAZDJEL: 010 PREDSTAVNIČKO TIJELO – OPĆINSKO VIJEĆE, RADNA TIJELA I POVJERENSTVA**

**GLAVA: 01010 OPĆINSKO VIJEĆE, RADNA TIJELA I POVJERENSTVA**

**PROGRAM 1000 AKTIVNOSTI PREDSTAVNIČKOG TIJELA**

**Cilj ovog programa ostvaren je efikasnim obavljanjem poslova lokalnog značaja, razvojem demokratskog i višestranačkog sustava, međuopćinskom i međunarodnom suradnjom. Ostvareno je 40% plana.**

**AKTIVNOST A100001 SREDSTVA ZA RAD PREDSTAVNIČKOG TIJELA 23.710,45**

Ova aktivnost sadrži rashode za naknada za rad članova vijeća, radnih tijela, te vijeća za koncesijska odobrenja. Ostvareno 25% plana.

**AKTIVNOST A100002 OBJAVA AKATA 40.050,00**

Sadrži rashode za objavu akata koji se sukladno Zakonu o lokalnoj i područnoj (regionalnoj) samoupravi objavljuju se u „Službenim novinama Primorsko-goranske županije“. Ostvareno je 57% plana.

**AKTIVNOST A100003 SREDSTVA ZA FINANCIRANJE POLITIČKIH STRANAKA 13.695,75**

Sadrži rashode za rad političkih stranaka, temeljem Odluke o raspoređivanju sredstava za rad političkih stranaka zastupljenih u Općinskom vijeću Općine Baška u 2022. godini (“Službene novine Primorsko-goranske županije 32/21). Ostvareno 47% plana.

**PROGRAM 1001 AKTIVNOSTI IZVRŠNOG TIJELA**

**Cilj programa ostvaren promidžbom, praćenjem događaja i informiranje građanstva emitiranjem emisija i objavljivanjem članaka s temama s područja Općine Baška kroz aktivnu suradnju s medijima. Ostvareno je 44% plana.**

**AKTIVNOST A100101 INFORMIRANJE GRAĐANA 44.374,98**

Sadrži rashode za financiranje redovne djelatnosti emitiranja emisija Radia OK, objavljivanje mjesečnog priloga u Otočkom Novom listu, te otkup časopisa „Krčki val“. Ostvareno je 24% plana.

**AKTIVNOST A100102 PROTOKOL 15.656,66**

Sadrži rashode reprezentacije (konzumacija hrane, pića, nabava mlijeka, kave, vode). Ostvareno je 28% plana.

**AKTIVNOST A100103 PROSLAVE I POKROVITELJSTAVA 200.554,88**

Sadrže rashode organizacije proslava i pokroviteljstava – advent, blagdan sv. Josipa, sv. Elizabete, Uskrs, Dan oslobođenja otoka Krka, Dan državnosti, Dan antifašističke borbe, Dan Općine, te donacija za organizaciju maturalne zabave. Ostvareno je 62% plana.

**RAZDJEL: 002 JEDINSTVENI UPRAVNI ODJEL**

**GLAVA: 00201 JEDINSTVENI UPRAVNI ODJEL**

**PROGRAM: 2000 JAVNA UPRAVA I ADMINISTRACIJE**

**Cilj programa ostvaren funkcioniranjem proračunskog sustava i rada JUO. Sadrži sredstva za redovno financiranje prava zaposlenika iz radnog odnosa, aktivnosti za materijalne rashode, podmirenje financijskih rashoda, rashoda po sudskim presudama, te nabavu opreme. U promatranom razdoblju ostvareno je 44% plana.**

**AKTIVNOST A200001 RASHODI ZA ZAPOSLENE 978.133,85**

Sadrži rashode plaća i ostalih naknada prema Zakonu o radu i Odluci o plaćama i drugim primanjima dužnosnika, službenika i namještenika Ostvareno je 37% plana.

**AKTIVNOST A200002 MATERIJALNI RASHODI 886.435,08**

Sadrže rashode za:

**- naknadu troškova zaposlenima** - ostvareno 42% plana za službena putovanja, naknade za prijevoz, stručna osposobljavanja, benzin za loko vožnju

**- rashode za materijal i energiju** - ostvareno 27% plana, a sadrže rashode za nabavu uredskog materijala, stručne literature, sredstava za čišćenje i sitnog inventara, utrošak električne energije, benzina za skuter

**- rashode za usluge** – ostvareno 38% plana, a sadrže rashode za usluge pošte, telefona, tekućeg i investicijskog održavanja opreme, troškove tiska, objavu natječaja i oglasa, održavanje web stranice, usluge odvoza smeća, odvjetničke i intelektualne usluge (izjava o fiskalnoj odgovornosti, izvješće o nepravilnostima), računalne usluge, usluge vođenja poreza, usluge pretplate na web portale, usluge tiskanja, te usluge čišćenja prostorija u vlasništvu

**- ostale nespomenute rashode poslovanja** – ostvareno 44% plana, a obuhvaćaju rashode javnobilježničkih i sudskih pristojbi, troškove sudskih postupaka, naknadu za lokaciju odlagališta Treskavac, RTV pristojbu, naknadu za korištenje digitalnih certifikata, povrate uplata prihoda prethodnih godina,isplatu 2/3 ostvarenog prihoda od zakupa poslovnih prostora na pomorskom dobru, temeljem sklopljenog sporazuma s državnim odvjetništvom, te isplatu naknade članovima savjetodavnih tijela Općinskog načelnika.

**AKTIVNOST A200003 FINANCIJSKI RASHODI 34.465,92**

Sadrži rashode za bankarske usluge, usluge platnog prometa, kamate za odobrene nerealizirane zajmove, rashode zbog primjene tečajne razlike za otpladu glavnice dugoročnog kredita za izgradnju dječjeg vrtića i jaslica. Ostvareno 53% plana.

**AKTIVNOST A200004 RASHODI PO SUDKIM PRESUDAMA 780.900,46**

Sadrži rashode za isplatu naknade štete temeljem sudske presude, na ime naknade štete za ozljedu na javnoj površini, te štete za izgubljenu dobit. Ostvareno je 91% plana.

**KAPITALNI PROJEKT K200005 NABAVA OPREME 26.812,25**

Sadrži rashode za nabavu računala, telefonskih aparata, uništavač papira, te rashode za licencu za korištenje antivirusnog programa. Ostvareno je 22% plana.

**PROGRAM: 2001 PREDŠKOLSKI ODGOJ**

**Cilj programa ostvaren provođenjem redovnih programa predškolskog odgoja. Ostvareno je 47% plana.**

**AKTIVNOST A200101 FINANCIRANJE REDOVNE DJELATNOSTI DV 1.090.062,00**

Sadrži rashode za financiranje redovne djelatnosti dječjeg vrtića i jaslica u Baški.

Dječji vrtić “Katarina Frankopan” zajednički je za sve općine na otoku Krku. Učešće općina u financiranju rada dječjeg vrtića “Katarina Frankopan” određeno je brojem djece, brojem zaposlenih, dužinom boravka djece u vrtiću, te ostalim kriterijima. Temeljem potreba i interesa stanovništva općine Baška dječji vrtić u Baški provodi organizirani predškolski odgoj i to ostvarivanjem primarnog programa od 9,5 sati, u dvije jasličke i dvije mješovite odgojne grupe sa šest odgojitelja i 4 pomoćnih djelatnika. Troškove pohađanja vrtića za djecu s područja općine u potpunosti se financira iz proračuna. Temeljem usvojenog financijskog plana za 2022. godinu Općina Baška osigurava mjesečni obrok u iznosu 184.000 kn.

**AKTIVNOST A200103 OTPLATA KREDITA ZA IZGRADNJU DJEČJEG VRTIĆA 354.624,92**

Nakon ishođenja suglasnosti Vlade RH i provedenog postupka javnog nadmetanja Općina Baška se u 2010. godini dugoročno zadužila za izgradnju dječjeg vrtića u iznosu od 6.400.000,00 kn s valutnom klauzulom u EUR (880.557,11 €) iz sredstava HBOR-a iz programa kreditiranja obnove i razvitka komunalne infrastrukture. Rok vraćanja je 120 mjeseci. Otplata kredita vršit će se u 40 tromjesečnih rata (1.rata dopjela 30. rujna 2014. godine). Iznos rate je 21.726,51 € ili 159.999,98 kn. Kamatna stopa je nepromjenjiva, iznosi 3,65% godišnje, obračunava se i naplaćuje tromjesečno.

U promatranom razdoblju uplaćena su 2 anuiteta u iznosu 319.999,96 kn, te 34.624,96 kn kamata. Ostvareno je 50% plana.

**AKTIVNOST A200104 ODRŽAVANJE ZGRADE DJEČJEG VRTIĆA 3.750,00**

Sadrže rashode izrade troškovnika za izvođenje radova održavanja dječjeg vrtića u Baški.

**PROGRAM: 2002 OSNOVNO I SREDNJOŠKOLSKO OBRAZOVANJE**

**Cilj programa ostvaren unapređenjem odgoja i obrazovanja na području Općine Baška, te poboljšanjem materijalnog položaja školstva. U promatranom razdoblju ostvareno je 34% plana.**

**AKTIVNOST A200201 TEKUĆE POMOĆI OŠ F.K.F. PŠ BAŠKA 154.946,12**

U promatranom razdoblju isplaćene su pomoći za financiranje rada voditelja, učiteljice u produženom boravku, sufinanciranje 14% iznosa plaće psihologa, troškova marende i doadatnih programa. Ostvareno je 37% plana.

**AKTIVNOST A200204 TEKUĆE POMOĆI SŠ H.K. ZVONIMIR KRK 3.600,00**

Temeljem zahtjeva SŠ isplaćena je tekuća pomoć za sufinanciranje troškova ručka za sudionike Erasmus+ projekta "EU Tourism".

**AKTIVNOST A200205 STIPENDIJE UČENICIMA 43.500,00**

Sadrži rashode za 4 redovne učeničke stipendije i 10 stipendija za deficitarna zanimanja. Stipedije za isplaćuju se za razdoblje listopad – lipanj u iznosu od 500 kn ili 625 kn za deficitarne učenike koji pohađaju školu na kopnu. Ostvareno je 66% plana.

**AKTIVNOST A200206 SUFINANCIRANJE PRIJEVOZA UČENIKA 5.634,00**

Sadrži rashode za sufinanciranje prijevoza učenika sa područja Općine Baška od prve stanice na kopnu i obratno temeljem sklopljenog Ugovora o sufinanciranju prijevoza učenika srednjeg obrazovanja i studenata, prijevoznik osigurava komercijalnu povlasticu, a preostali dio podmiruje iz proračuna. Mjesečni iznos sufinanciranja dobije se umnoškom dnevne cijene, brojem dana školske nastave ili vikenda, te brojem učenika za koje je utvrđeno da imaju pravo na sufinanciranje prijevoza. Korisnici mogu koristiti svakodnevna ili vikend putovanja, koja su ograničena brojem vikenda i eventualnih blagdana u mjesecu. Cijena vozne karte koju plaćaju Općina i učenici u jednom smjeru na relaciji Kraljevica – Rijeka iznosi 35 kn. Ostvareno je 70% plana.

**AKTIVNOST A200209 NAGRAĐIVANJE USPJEŠNIH UČENIKA 500,00**

U promatranom razdoblju isplaćena je jedna nagrada za sudjelovanje na državnom natjecanju „Mreža čitanja“.

**PROGRAM: 2003 VISOKO OBRAZOVANJE**

**Cilj programa ostvaren osiguranjem sredstava za poboljšanje općih uvjeta i dostupnosti stipendiranja. Ostvareno je 47% plana.**

**AKTIVNOST A200301STIPENDIJE STUDENATA 108.000,00**

Ostvareno je 48% plana, za isplatu 23 mjesečne stipendije (13 x 1.000 kn, 10 x 500 kn).

**AKTIVNOST A200302 SUFINANCIRANJE PRIJEVOZA STUDENATA 3.176,00**

Sadrži rashode sufinanciranja prijevoza studenata sa područja Općine Baška uz iste uvjete kao i za učenike, opisane uz aktivnost A200206. Ostvareno je 35% plana.

**PROGRAM: 2004 KULTURA**

**Cilj programa ostvaruje se očuvanjem kulturnog identiteta, promicanjem kulturnih vrijednosti, te razvojem dodatne turističke ponude. Ostvareno je 9% plana.**

**AKTIVNOST A200401 DJELATNOST KUD-ova, DRUŠTAVA I UDRUGA U KULTURI 12.549,65**

Plan osigurava sredstva za financiranje rada udruga u kulturi. U promatranom razdoblju ostvareno je 6% plana.

**AKTIVNOST A200404 BIBLIOBUS 9.000,00**

Plan osigurava sredstva za sufinanciranju rada Županijskog bibliobusa. Temeljem sklopljenog ugovora s Gradskom knjižnicom Rijeka bibliobus pruža usluge dva puta mjesečno sa stajalištima u Baški, Jurandvoru i Dragi Bašćanskoj. U promatranom razdoblju podmirena je obveza za sufinanciranje troškova za razdoblje siječanj – lipanj, 50% plana.

**PROGRAM: 2005 RAZVOJ SPORTA I REKREACIJE**

**Cilj programa ostvaren poticanjem sportsko-rekreacijske aktivnosti građana u svrhu očuvanja zdravlja. U promatranom razdoblju ostvareno je 23% plana.**

**AKTIVNOST A200501 DJELATNOST SPORTSKIH UDRUGA 123.093,93**

Ostvareno je 27% plana. Temeljem ugovora i zaprimljenih zahtjeva raspoređena su sredstva za provođenje programa 2 sportske udruge.

**AKTIVNOST A200503 NAJAM ŠKOLSKE SPORTSKE DVORANE 27.924,11**

Planom su osigurana sredstva za troškove korištenja školske sportske dvorane, troškove električne energije i troškova plaće za čistačicu (1/2 radnog vremena). Ostvareno je 52% plana.

**PROGRAM: 2006 RAZVOJ CIVILNOG DRUŠTVA**

**Cilj program ostvaren sufinanciranjem aktivnosti udruga građana u cilju unapređenje svih oblika kreativnosti i stvaralaštva. Ostvareno je 15% plana.**

**AKTIVNOST A200601 DJELATNOST UDRUGA 17.500,00**

U promatranom razdoblju temeljem ugovora isplaćena su sredstva za sufinanciranje programa rada jedne udruge.

**AKTIVNOST A200602 DONACIJE VJERSKIM ZAJEDNICAMA 2.500,00**

Župi Sv. Ivana Krstitelja podmirena je ugovorna obveza za naknadu troškova električne energije okoliša i Crkve sv. Marka. Ostvareno je 6% plana.

**PROGRAM: 2007 ZAŠTITA, OČUVANJE I UNAPREĐENJE ZDRAVLJA**

**Cilj programa ostvaren podizanjem kvalitete i učinkovitosti zdravstvene zaštite. Ostvareno je 23% plana.**

**AKTIVNOST A200701 DOM ZDRAVLJA PGŽ – TEČAJ ZA TRUDNICE 450,00**

Ostvareno je 25% plana, temeljem dostavljenog zahtjeva za isplatu obveze za I. kvartal.

**AKTIVNOST A200702 VETERINARSKE USLUGE 20.509,83**

Ostvareno je 37% plana za obavljanje poslova hvatanja i zbrinjavanja pasa i mačaka lutalica, neškodljivog uklanjanja lešina i nusproizvoda životinjskog podrijetla, te usluge sterilizacije pasa i mačaka.

**PROGRAM: 2008 SOCIJALNA SKRB**

**Cilj programa ostvaren raspodjelom pomoći socijalno ugroženim, starijim i nemoćnim osobama, te uključivanje humanitarnih organizacija i uduga građana za brigu o socijalno ugroženima kategorijama stanovništva. U promatranom razdoblju ostvareno je 39% plana.**

**AKTIVNOST A200801 POMOĆ OBITELJIMA I KUĆANSTVIMA 103.600,00**

Ostvareno je 42% plana za isplatu stalne i jednokratne pomoći socijalno ugroženim pojedincima i obiteljima u cilju poboljšanja standarda socijalno najugroženijeg dijela stanovništva putem jednokratnih ili mjesečnih novčanih pomoći osobama sa prebivalištem na području Općine Baška u situacijama kada nisu u mogućnosti djelomično ili u cijelosti zadovoljiti osnovne životne potrebe.

**AKTIVNOST A200802 SUFINANCIRANJE TROŠKOVA STANOVANJA 28.750,00**

Ostvareno je 76% plana za sufinanciranje troškova stanovanja socijalno ugroženim obiteljima.

**AKTIVNOST A200804 POMOĆ ZA ŠKOLOVANJE 1.590,00**

Ostvareno je 48% plana za sufinanciranje troškova školske užine i obroka u produženom boravku socijalno ugroženim učenicima koja se isplaćuju osnovnoj školi temeljem odluka Općinskog načelnika.

**AKTIVNOST A200805 POPULACIJSKA POLITIKA 24.000,00**

Ostvareno je 17% plana za isplatu 4 jednokratne novčane pomoći za rođenje djeteta.

**AKTIVNOST A200806 POMOĆ U KUĆI 38.593,61**

Ostvareno je 43% plana za provođenje programa Gradskog društva Crvenog križa Krk „Pomoć u kući“, bruto plaću geronto domaćice sa materijalnim troškovima (sanitetski materijal), te za sufinanciranje troškova dostave toplog obroka. Program je namijenjen odraslim i starijim osobama koje se prema procjeni centra za socijalnu skrb nalaze u socijalno-zaštitnoj potrebi, a koje samostalno ne mogu udovoljavati životnim potrebama.

**AKTIVNOST A200807 SUFINANCIRANJE DOPUNSKOG ZDRAVSTVENOG OSIGURANJA ZA UMIROVLJENIKE 51.240,00**

Ostvareno je 55% plana, za financiranje dopunskog zdravstvenog osiguranja za 61 umirovljenika s prebivalištem na području Općine Baška čija mirovina ne prelazi iznos prosječne starosne mirovine, te koji imaju ugovorenu policu zdravstvenog osiguranja, a koji nemaju pravo na plaćanje iz državnog proračuna, u iznosu od 840 kn godišnje.

**PROGRAM: 2009 ZAŠTITA I PROMICANJE PRAVA I INTERESA OSOBA S INVALIDITETOM**

**Cilj programa ostvaren je osiguranjem sredstava za financiranje rada Crvenog križa. Ostvareno je 42% plana.**

**AKTIVNOST A200902 CRVENI KRIŽ 25.171,21**

Sukladno odredbama Zakona o Hrvatskom Crvenom križu jedinice lokalne i područne (regionalne) samouprave osiguravaju sredstva za rad i djelovanje Službe traženja na razini jedinice lokalne i područne (regionalne) samouprave izdvajanjem 0,2% sredstava prihoda jedinica lokalne i područne (regionalne) samouprave, te za javne ovlasti i redovne djelatnosti dodatnih 0,5% sredstava prihoda i to za rad ustrojstvenih oblika Crvenog križa. Pod prihodima JL(R)S smatraju se prihodi poslovanja jedinice lokalne i područne (regionalne) samouprave ostvareni u prethodnoj poznatoj godini umanjeni za dodatni udio u porezu na dohodak za decentralizirane funkcije, pomoći izravnanja za decentralizirane funkcije, a kod općina i gradova na otocima udio u porezu na dohodak za zajedničko financiranje kapitalnog projekta od interesa za razvoj otoka, vlastite prihode i namjenske prihode.

**PROGRAM: 2010 ODRŽAVANJE KOMUNALNE INFRASTRUKTURE**

**Cilj programa ostvaruje se održavanim cestama, javnom rasvjetom, javnim i zelenim površinama, pomorskim dobrom, grobljima, sustavom odvodnje. U promatranom razdoblju ostvareno je 19% plana.**

**AKTIVNOST A201001 ODRŽAVANJE NERAZVRSTANIH PROMETNICA 511.196,49**

Sadrži rashode za tekuće i investicijsko održavanje nerazvrstanih prometnica na području Općine Baška sukladno godišnjem programu održavanja komunalne infrastrukture. Ostvareno je 54% plana. Utrošena su sredstva za održavanje nerazvrstanih cesta, popravak udarnih rupa, horizontalnu signalizaciju, nabavu prometnih znakova, stupića i ogledala.

**AKTIVNOST A201002 ODRŽAVANJE JAVNE RASVJETE 267.212,06**

Ostvareno je 37% plana za rashode utroška električne energije za javnu rasvjetu, te rashode održavanja javne rasvjete.

**AKTIVNOST A201003 ODRŽAVANJE ZELENIH POVRŠINA 383.750,33**

Ostvareno je 48% plana za održavanje zelenih površina temeljem ugovora o održavanju zelenih površina s TD Baška.

**AKTIVNOST A201004 ODRŽAVANJE POMORSKOG DOBRA 322.078,12**

Ostvareno je 8% plana za održavanje, čišćenje i nasipavanje plaža, izradu platoa za postavu platforme za spasioce, sanaciju betonskog sunčališta na Veloj plaži i prilaz sanitarnom čvoru, betoniranje stepenica i postsavljanje ograde na plaži Macel, popravak geotekstila na dječjem igralištu, izradu glavnog projekta sanacije potpornog zida na plaži za pse, izradu betonskog temelja za 7 kabina za presvlačenje na Veloj plaži i 20 ceradi za kabine.

**AKTIVNOST A201005 ODRŽAVANJE SUSTAVA ODVODNJE ATMOSFERSKIH VODA 119.462,21**

Ostvareno je 58% plana za uređenje voda po rješenju Hrvatskih voda, čišćenje i pregled slivnika na javnim površinama i nerazvrstanim cestama, te radove na oborinskoj odvodnji, izgradnju upojnog bunara u Dragi Bašćanskoj, predio Frgačići.

**AKTIVNOST A201006 ODRŽAVANJE JAVNIH POVRŠINA 153.997,96**

Ostvareno je 41% plana, sukladno godišnjem ugovoru s TD Baška ostvareni su rashodi najma WC kabina (za autobusno stajalište cjelogodišnji najam, te sezonski najam za groblja), ličenje klupa, brušenje i bojanje ograda, održavanje, popravci i uređivanje javnih površina, košnju trave uz državnu cestu D-102 i na parkiralištima kojima ne upravlja TD Baška, te čišćenje i održavanje bunara, slavina i javnih izljeva.

**AKTIVNOST A201007 ČIŠĆENJE JAVNIH POVRŠINA 314.594,71**

Ostvareno je 24% plana za čišćenje i pranja javnih površina, deratizaciju i dezinsekciju i utrošak vode.

**AKTIVNOST A201008 ODRŽAVANJE GROBLJA 1.875,00**

U promatranom razdoblju naručeno je revidiranje cijena troškovnika za projekt izgradnje mrtvačnice u Batomlju.

**AKTIVNOST A201009 OSTALE NENAVEDENE KOMUNALNE AKTIVNOSTI 38.900,81**

Ostvareno 19% plana za uslugu prijevoza električnim kolicima, održavanje opreme, prijevoz pokojnika, te različite komunalne usluge koje se ne mogu unaprijed predvidjeti – saniran je suhozid, gromača, uz biciklističku stazu na području naselja Batomlja.

**KAPITALNI PROJEKT K201010 MODERNIZACIJA SUSTAVA JAVNE RASVJETE 110.784,38**

U cilju ostvarenja energetskih ušteda u sustavima javne rasvjete pristupilo se energetskoj obnovi javne rasvjete. U promatranom razdoblju ostvareno je 5% plana.

**PROGRAM: 2011 RAZVOJ I UPRAVLJANJE SUSTAVA VODOOPDKRBE, ODVODNJE I ZAŠTITE VODA**

**Cilj programa ostvaren ulaganjima u izgradnju objekata i uređaja odvodnje i vodovoda s ciljem zaštite okoliša. Ostvareno je 2% plana.**

**KAPITALNI PROJEKT K201102 PROJEKT PRIKUPLJANJA, ODVODNJE I PROČIŠĆAVANJA OTPADNIH VODA NA PODRUČJU OTOKA KRKA 25.966,63**

Plan osigurava sredstva za podmirenje pripadajućeg dijela kamata za dugoročni kredit za financiranje EU projekta „Projekt prikupljanja, odvodnje i pročišćavanja otpadnih voda otoka Krka, sukladno Odluci Općinskog vijeća (klasa:021-05/17-01/2, urbroj:2142-03-01/1-17-4 od 23. ožujka 2017. godine, SNPGŽ 7/17) i suglasnosti Ministra financija. Ostvareno je 2% plana.

Općina Baška izdala je 2017. godine jamstvo HBOR-u za dugoročni kredit trgovačkog društva Ponikve voda d.o.o u iznosu od 5.791.500,00 kuna (12,87% razmjerno udjelu u vlasništvu), uvećanog za pripadajuću kamatu, naknade i troškove. Iznos dugoročnog kredita trgovačkog društva Ponikve voda d.o.o. kod HBOR-a je 45.000.000,00 kuna, s rokom otplate kredita od 10 godina, u 20 jednakih uzastopnih polugodišnjih rata, uz fiksnu kamatnu stopu od 2,5%, te jednokratnu naknadu za obradu kreditnog zahtjeva u visini od 0,8% na iznos odobrenog kredita.

**PROGRAM: 2012 RAZVOJ I SIGURNOST PROMETA**

**Cilj programa ostvaren je pružanjem usluga prometnog redarstva i izgradnjom cesta i parkirališta. Ostvareno 85% plana.**

**AKTIVNOST A201201 RAZVOJ I SIGURNOST PROMETA 36.000,00**

Ostvareno je 50% plana za usluge korištenja sustava Pazigrad, prometnom redarstvu za uredski rad, rad na mobilnim uređajima, te vođenje prekršajnih postupaka.

**KAPITALNI PROJEKT K201202 IZGRADNJA NERAZVRSTANIH CESTA 221.947,75**

Cilj programa ostvaren je izgradnjom betonskog potpornog zida na cesti u Jurandvoru, predio Glušac, čime je ostvareno 97% financijskog plana.

**PROGRAM: 2013 PROSTORNO UREĐENJE I UNAPREĐENJE STANOVANJA**

**Program osigurava sredstva za izradu studija i projekata, katastarsko-geodetskih usluga, dokumentacije prostornog planiranja, izgradnju javne rasvjete, uređenja obalnog područja naselja Baška, nadogradnju sustava Atlas 14, novu katastarsku izmjeru, projekt izgradnje optičke mreže, projekt WIFI4EU, te sufinanciranje izgradnje POS stanova. Ostvareno je 54% plana.**

**AKTIVNOST A201301 IZRADA PROSTORNIH STUDIJA, PROJEKATA I RJEŠENJA 11.225,69**

Ostvareno je 8% plana za intelektualne usluge, procjenu vrijednosti zemljišta, izradu prijedloga dizajna tabela s lokalnim nazivima (toponimima) za naselja D.Bašćanska, Batomalj i Jurandvor, te izradu elaborata za označavanje pješačkih prijelaza kod dječjeg vrtića.

**KAPITALNI PROJEKT K201303 IZGRADNJA JAVNE RASVJETE 44.190,88**

U promatranom razdoblju izvršena su ulaganja u nabavu novih stupova i svjetiljki javne rasvjete za dječje igralište Centralin, po 2 rasvjetna tijela za Bašku i Jurandvor, a u Batomlju je ugrađen razdjelni ormar na placi.

**KAPITALNI PROJEKT K201311 IZRADA BAZE PROSTORNIH I NEP.PODATAKA O.KRKA 9.000,00**

Plan je ostvaren u cijelosti, izvršena je implementacija 60 lokacija koncesijskih odobrenja i određenih segmenata Vele plaže u Baški u ATLAS 14.

**KAPITALNI PROJEKT K2013014 PROSTORNO PLANIRANJE I PROJEKTIRANJE 50.000,00**

Ostvareno je 18% plana, za izradu nacrta odluke o izradi izmjena i dopuna UPU-1 Baška, te za prenošenje kartografskih prikaza važećeg UPU-1 Baška u koordinatni sustav RH-HTRS96/TM.

**KAPITALNI PROJEKT K201317 POS STANOVI 2.500.000,00**

Prema provedbenom programu društveno poticajne stanogradnje osigurana su sredsta za troškove priključaka na komunalnu infrastrukturu. S obzirom da je u provedenom postupku javne nabave uočeno značajno odstupanje u ponuđenim cijenama u odnosu na procijenjenu vrijednost nabave Općina Baška pruzela je obvezu financiranja razlike u cijeni, na način da je u 2021. godini uplaćeno 500.000 kn, a u 2022. godini iznos od 3.189.793,23 kn. S obzirom da su radovi prolongirani odobrena je odgoda podmirivanja obveze, te je ostvareno 78% plana.

**KAPITALNI PROJEKT K201319 WIFI4EU 108.411,25**

U promatranom razdoblju izvršena je instalacija pristupnih točaka za bežični internet I nabavljena je oprema koja osigurava visokokvalitetan besplatan pristup internetu za građane i posjetitelje preko pristupnih točaka za Wi-Fi na javnim prostorima. Vaučer kojeg je u okviru inicijative financirala Europska komisija dodjeljen je za instaliranje pristupnih točaka za Wi-Fi. Obveza općine je tijekom najmanje tri (3) godine snositi troškove povezivosti (pretplata na internet) te održavanja i uporabe opreme.

**PROGRAM: 2014 ZAŠTITA OKOLIŠA**

**Obuhvaća aktivnosti ulaganja u zaštitu okoliša – program zaštite okoliša, izgradnju punionice za elektro bicikle i izradu projekta za postavljanje spremnika za odvojeno prikupljanje otpada. Ostvareno je 32% plana.**

**AKTIVNOST A201404 PROGRAM ZAŠTITE OKOLIŠA 5.625,00**

Ostvareno je 86% plana za izradu izvješće načelnika o provedbi plana gospodarenja otpadom za 2021. godinu.

**TEKUĆI P. T201411 NABAVA SPREMNIKA ZA ODVOJENO PRIKUPLJANJE OTPADA 21.250,00**

Plan je ostvaren u cijelosti, za potrebe postavljanja spremnika za odvojeno prikupljanje izrađen je glavni građevinski projekt i geodetski snimak na lokaciji Kav.

**AKTIVNOST A201406 IZDACI ZA DIONICE I UDJELE U GLAVNICI 41.515,83**

Ostvareno je 81% plana, uplaćena je naknada za prijenos poslovnog udjela u Smart island Krk d.o.o. (13,69%).

**PROGRAM: 2015 UPRAVLJANJE IMOVINOM**

**Program obuhvaća aktivnost održavanja građevinskih objekata, otkup zemljišta u cilju rješavanja imovinsko-pravnih odnosa za nastavak izgradnje cesta, rekonstrukciju Društvenog doma u Baški, nabavu komunalne opreme i uređenje javnih površina. Ostvareno je 14% plana.**

**AKTIVNOST A201501 ODRŽAVANJE GRAĐEVINSKIH OBJEKATA 60.462,01**

Ostvareno je 45% plana za tekuće i investicijsko održavanje objekata u vlasništvu - za zajedničku pričuvu, uklanjanje grafita i ličenje autobusnih stanica u Baški, Jurandvoru i Dragi Bašćanskoj; odvoz smeća, održavanje zemljišta u vlasništvu, te za dodatna ulaganja na građevinskim objektima za priznata ulaganja TD Baška d.o.o. u poslovni prostor u prizemlju upravne zgrade, za izvršeni prijeboj sa iznosom zakupnine za razdoblje od siječanj - lipanj.

**KAPITALNI PROJEKT K201502 OTKUP ZEMLJIŠTA 9.230,00**

Ostvareo je 2% plana za otkup zemljišta površine 11 m², za produžetak Ribarske ulice.

**KAPITALNI PROJEKT K201503 NABAVA OPREME 110.859,38**

Ostvareno je 44% plana za nabavu komunalne opreme – drvenog štanda, zastava i stalaka za bicikle.

**KAPITALNI PROJEKT K201504 DRUŠTVENI DOM BAŠKA 15.000,00**

Ostvareno je 55% plana, u svrhu rekonstrukcije Društvenog doma Baška izvršena je izmjena projektne dokumentacije.

**TEKUĆI PROJEKT T201506 IZGRADNJA I UREĐENJE JAVNIH POVRŠINA 122.156,25**

Ostvareno je 89% plana, izvršena je sanacija potpornog zida na spoju ulica Gorinka I Vladimira Nazora.

**PROGRAM: 2016 JAČANJE GOSPODARSTVA**

**Cilj programa je poticanje razvoja poljoprivrednih grana koje su značajne za područje Općine, poticanje i oživljavanje autohtone proizvodnje i ekoloških proizvoda, putem aktivnosti djelovanja poduzetničkog centra i LAG-a, te subvencioniranje troškova zakupa poslovnog prostora i nabave zaštitne opreme za ordinaciju obiteljske medicine. Ostvareno je 38% plana.**

**AKTIVNOST A201601 DJELOVANJE PODUZETNIČKOG CENTRA 20.000,00**

U promatranom razdoblju podmirena je obveza Općine Baška, kao jednog od osnivača Centra za brdsko-planinsku poljoprivredu (SNPGŽ 27/19) u iznosu 20.000 kn za sufinanciranje rada i provedbu programa. Plan je ostvaren u cijelosti.

**AKTIVNOST A201602 LAG KVARNERSKI OTOCI 3.348,00**

Temeljem Odluke o udruživanju i prihvaćanju Sporazuma o osnivanju Udruge Lokalna akcijska grupa Bjeloglavi sup (SNPGŽ 5/13) osigurana su sredstva za godišnju članarinu LAG Kvarnerski otoci. Plan je ostvaren u cijelosti.

**AKTIVNOST A201603 POTPORA PODUZETNIŠTVU 12.230,37**

Planom su osigurana sredstva za subvenciju zakupa javne površine i poslovnih prostora, te nabavu zaštitne opreme za ordinaciju obiteljske medicine. Ostvareno je 30% plana.

**PROGRAM: 2017 POTICANJE POLJOPRIVREDE**

**Cilj programa je provođenje aktivnosti poticanja autohtone proizvodnje i suzbijanja štete od čagljeva i divljih svinja. U promatranom ostvareno je 42% plana za program klanja ovaca i suzbijanja štete od čagljeva i divljih svinja.**

**AKTIVNOST A201701 POTICANJE POLJOPRIVREDE 8.370,00**

Ostvareno 29% plana za isplatu subvencija poljoprivrednicima s područja Općine Baška za program klanja ovaca, te naknadu poljoprivrednoj zadruzi za organizaciju i provođenje programa.

**AKTIVNOST A201702 PROGRAM SUZBIJANJA ŠTETE OD ALOHTONE 32.685,72**

Ostvareno je 47% plana za isplatu naknada za izvršeni odstrijel divljih svinja i čagljeva.

**PROGRAM: 2018 ORGANIZIRANJE I PROVOĐENJE ZAŠTITE I SPAŠAVANJA**

**Cilj programa je osiguranje sredstava za zaštitu od požara i civilnu zaštitu. Ostvareno je 40% plana.**

**AKTIVNOST A201801 ZAŠTITA OD POŽARA 219.343,01**

Sadrže sredstva za sufinanciranje protupožarne i motrilačke službe, Javne vatrogasne postrojbe Grada Krka, Vatrogasne zajednice otoka Krka, te DVD Općine Baška. Ostvareno je 46% plana.

**AKTIVNOST A201802 CIVILNA ZAŠTITA 5.000,00**

U promatranom razdoblju ostvareno je 6% plana - izvršen je prijenos 50% ugovorenog iznosa za sufinanciranje rada Gorske službe spašavanja.

**PROGRAM: 2019 POTICANJE RAZVOJA TURIZMA**

**Cilj programa je osiguravanje sredstava za provođenje aktivnosti razvoja turističke destinacije, sigurne turističke sezone, sufinanciranje manifestacije „Crna ovca“ i kamata za turističke kredite. Ostvareno je 71% plana.**

**TEKUĆI PROJEKT T201901 RAZVOJ TURISTIČKE DESTINACIJE 63.866,56**

Ostvareno je 37% plana za sufinanciranje rada hladnog pogona i zajedničkih programa Turističke zajednice otoka Krka.

**TEKUĆI PROJEKT T201902 PROJEKT SIGURNA TURISTIČKA SEZONA 9.614,00**

U promatranom razdoblju podmirena je obveza s osnova ugovora za sufinanciranje dodatnog oblika rada u djelatnosti hitne medicine za vrijeme turističke sezone, dok je rad turističke ambulante. Ostvareno je 18% plana.

**TEKUĆI PROJEKT T201903 MANIFESTACIJE U FUNKCIJI RAZVOJA TURIZMA 300.000,00**

Plan je ostvaren u cijelosti za sufinanciranje troškova organizacije manifestacije „Crna ovca“ koja se provodi u suradnji s TZ Općine Baška i tvrtkom Studio Conex d.o.o..

**TEKUĆI PROJEKT T2019004 SUBVENCIONIRANA KAMATA ZA TURISTIČKE KREDITE 606,03**

Sadrže sredstva za subvencioniranje kamate od 22% za turističke kredite u suradnji s Erste & Steiermaerkische bank d.d. za postojeće privatne iznajmljivače na području Općine Baška (3 korisnika), a u svrhu adaptacije i rekonstrukcije postojećih smještajnih kapaciteta, te za podizanje kvalitete smještaja, za kreditni potencijal u iznosu od 2.000.000 kn, odnosno pojedinačno do 20.000 EUR, s rokom otplate do 7 godina, uz fiksnu godišnju kamatnu stopu od 4,5%. Ostvareno je 30% plana.

**IV. IZVJEŠTAJ O KORIŠTENJU PRORAČUNSKE ZALIHE**

Sredstva proračunske zalihe koriste se za nepredviđene namjene za koje u proračunu nisu osigurana sredstva ili za namjene za koje se tijekom godine pokaže da za njih nisu utvrđena dovoljna sredstva jer ih prilikom planiranja nije bilo moguće predvidjeti.

Visina sredstava proračunske zalihe utvrđuje se odlukom o izvršavanju proračuna. Odlukom o izvršavanju Proračuna Općine Baška za 2022. godinu planirana su sredstva proračunske zalihe u iznosu od 20.000,00 kn.

Izvještaj o korištenju proračunske zalihe sadrži podatke o donositelju odluke o korištenju proračunske zalihe, namjeni korištenja, te iznos i datum isplaćenih sredstva.

U promatranom razdoblju proračunska zaliha nije korištena.

**V. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

Početno stanje primljenih zajmova iznosi 2.159.864,30 kn s osnova:

- beskamatnog dugoročnog zajma uslijed pada prihoda 200.000,00 kn

- dugoročnog kredita za izgradnju jaslica i dječjeg vrtića 1.959.864,30 kn.

U promatranom razdoblju otplaćena su dva obroka dugoročnog kredita za izgradnju jaslica i dječjeg vrtića u iznosu 319.999,96 kn.

Stanje obveza za kredite i zajmove na 30. lipnja 2022. godine iznosi 5.085.629,32 kn, a sastoji se od obveze za kratkoročni kredit u iznosu 3.000.000,00 kn, obveze za dugoročni kredit za izgradnju dječjeg vrtića i jaslica u iznosu 1.639.864,34 kn (217.265,21 €), te obveze za beskamatne zajmove Državnog proračuna u iznosu 445.764,98 kn.

Obveze za kratkoročne kredite i zajmove sadrže obvezu za kratkoročni kredit poslovne banke u iznosu 3.000.000 kn, koji se koristi zbog nesrazmjera između dinamike priljeva sredstava i dospijeća obveza.

Nakon ishođenja suglasnosti Vlade RH i provedenog postupka javnog nadmetanja Općina Baška se u 2010. godini dugoročno zadužila za izgradnju dječjeg vrtića u iznosu od 6.400.000,00 kn s valutnom klauzulom u EUR (869.060,51 €) iz sredstava HBOR-a iz programa kreditiranja obnove i razvitka komunalne infrastrukture. Rok vraćanja je 120 mjeseci. Otplata kredita vršit će se u 40 tromjesečnih rata, prva rata dospijeva 30. rujna 2014. godine, nakon počeka koji ističe 30. lipnja 2014. godine. Iznos rate je 21.726,51 € ili 159.999,98 kn. Kamatna stopa je nepromjenjiva, iznosi 3,65% godišnje, obračunava se i naplaćuje tromjesečno. Naknada za obradu zahtjeva o odobravanje korištenja kredita iznosi 0,8% (51.200,00 kn). Kao instrumenti osiguranja kredita predani su bjanko zadužnica, 5 komada bjanko akceptiranih mjenica, te hipoteka na nekretnini (k.č. 2249 k.o. Baška površine 1943 m²). U 2020. godini zbog ekonomskih posljedica uzrokovanih pandemijom koronavirusa odgođena je otplata glavnice dva obroka koja su dospijevala 30.06. i 30.09. godine.

U razdoblju od 2014. do 30.06.2022. godine otplaćeno je 30 obroka kredita u ukupnom iznosu 4.799.999,44 kn (651.795,30 €). Razlika otplate glavnice kredita za izgradnju DV primjenom tečaja na dan plaćanja u 2022. godinu iznosio je 8.714,04 kn.

Tablica 1. PRIMLJENI KREDITI I ZAJMOVI TE OTPLATE NA DAN 30.06.2022.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **RBR** | **VRSTA KREDITA I ZAJMOVA** | **NAZIV PRAVNE OSOBE** | **UGOVORENA VALUTA I IZNOS** | **STANJE KREDITA I ZAJMA 1.1.** | **OTPLATE GLAVNICE** | **PRIMLJENI KREDITI I ZAJMOVI U TEKUĆOJ GODINI** | **STANJE KREDITA I ZAJMA 30.06.** | **REVALORIZACIJA / TEČAJNE RAZLIKE U TEKUĆOJ GODINI** |  **DATUM PRIMANJA KREDITA I ZAJMA** | **DATUM DOSPIJEĆA KREDITA I ZAJMA** |
| **1** | TUZEMNI KRATKOROČNI KREDITI I ZAJMOVI | ERSTE & ST. BANK D.D. | kn  3.000.000,00  |  0 | 0 | 3.000.000,00 |  3.000.000,00 |  0 | 02.01.22. | 31.08.22. |
| DRŽAVNI PRORAČUN | kn 245.764,98 | 0 | 0 | 245.764,98 | 245.764,98 | 0 | 30.06.22. | 31.12.22. |
|  |  |  |  |  |  |  |  |  |
| **UKUPNO** |  | **0** | **0** | **3.245.764,98** | **3.245.764,98** |   |
| **2** | TUZEMNI DUGOROČNI KREDITI I ZAJMOVI | ERSTE & ST. BANK D.D. | EUR 869.060,51kn 6.400.000,00 | 1.959.864,30 | 319.999,96 | 0,00 | 1.639.864,34 | 8.714,04 | 28.10.10. | 30.06.24. |
| DRŽAVNI PRORAČUN | kn 200.000,00 | 200.000,00 | 0 | 0 | 200.000,00 | 0 | 28.12.20. | 31.12.23. |
| **UKUPNO** |  | **2.159.864,30** | **319.999,96** | **0,00** | **1.839.864,34** |   |
| **UKUPNO (1+2)** |  | **2.159.864,30** | **319.999,96** | **3.245.764,98** | **5.085.629,32** |

Tablica 2. DOSPJELE KAMATE NA KREDITE I ZAJMOVE NA DAN 30.06.2022.

|  |  |  |  |  |  |  |
| --- | --- | --- | --- | --- | --- | --- |
| **RBR** | **KAMATE** | **OPIS** | **STANJE 01.01.** | **KAMATE DOSPJELE U TEKUĆOJ GODINI** | **KAMATE PLAĆENE U TEKUĆOJ GODINI** | **STANJE 30.06.** |
| **1** | **2** | **3** | **4** | **5** | **6** | **7=4+5-6** |
| **1** |  KAMATE PO PRIMLJENIM KREDITIMA I ZAJMOVIMA | 1.1 | TUZEMNIM | 0,00 | 34.624,96 | 34.624,96 | 0,00 |
| **UKUPNO (1.1+1.2)** | **0,00** | **34.624,96** | **34.624,96** | **0,00** |

Iznosi otplata po dugoročnom kreditu raspoređeni prema dospijeću u tekućoj i narednim godinama prikazani su u nastavku.

Tablica 3. OTPLATNI PLAN KREDITA

|  |
| --- |
| **DUGOROČNI KREDIT ERSTE & STEIERMAERKISCHE BANK DD ZA IZGRADNJU JASLICA I DJEČJEG VRTIĆA**  |
| **GODINA** | **GLAVNICA** | **KAMATA** | **UKUPNO /€/** |
| **RATA** | **IZNOS /€/** | **RATA** | **IZNOS /€/** |
| 30.09.2022. | 31 | 21.726,51 | 48 | 2.026,60 | 23.753,11 |
| 31.12.2022. | 32 | 21.726,51 | 49 | 1.823,94 | 23.550,45 |
| **UKUPNO 2022.** | **31 - 32** | **43.453,02** |  | **3.850,54** | **47.303,56** |
| 31.03.2023. | 33 | 21.726,51 | 50 | 1.586,04 | 23.312,55 |
| 30.06.2023. | 34 | 21.726,51 | 51 | 1.403,20 | 23.129,71 |
| 30.09.2023. | 35 | 21.726,51 | 52 | 1.215,96 | 22.942,47 |
| 31.12.2023. | 36 | 21.726,51 | 53 | 1.013,30 | 22.739,81 |
| **UKUPNO 2023.** | **33 - 36** | **86.906,04** |  | **5.218,50** | **92.124,54** |
| 31.03.2024. | 37 | 21.726,51 | 54 | 801,83 | 22.528,34 |
| 30.06.2024. | 38 - 40 | 65.179,64 | 55 | 601,37 | 65.781,01 |
| **UKUPNO 2024.** | **37 - 40** | **86.906,15** |  | **1.403,20** | **88.309,35** |
| **SVEUKUPNO** | **40** | **217.265,21** | **55** | **10.472,24** | **227.737,45** |

**VI. IZVJEŠTAJ O DANIM JAMSTVIMA I IZDACIMA PO DANIM JAMSTVIMA**

Odlukom o davanju suglasnosti i davanju jamstva za zaduživanje koju je Općinsko vijeće Općine Baška usvojilo na sjednici održanoj dana 23. ožujka 2017. godine Općina Baška dala je suglasnost na zaduživanje kod Hrvatske banke za obnovu i razvitak (HBOR) i izdala jamstvo trgovačkom društvu Ponikve voda d.o.o. za financiranje projekta „Projekt prikupljanja, odvodnje i pročišćavanja otpadnih voda otoka Krka“. Ponikve voda d.o.o. je, po donošenju Odluke, s HBOR-om potpisala Ugovor o kreditu na ukupan iznos od 45 milijuna kuna s krajnjim rokom korištenja do 30. lipnja 2020. godine. Kreditna sredstva se koriste kao dio lokalne komponente u sufinanciranju EU projekta, a vraćaju ga partneri na projektu, 6 jedinica lokalne samouprave otoka Krka, Općina Baška iznos od 5.791.500,00 kuna što čini pripadajući dio od 12,87% kredita.

Kako je EU projekt još uvijek u tijeku, bilo je potrebno dva puta produžiti rok korištenja kredita s 30. lipnja 2020. godine na 31. ožujka 2024. godine, prvu ratu otplate kredita, koja umjesto 31. prosinca 2020. godine dospijeva na naplatu 30. lipnja 2024. godine.

Tablica 4. PREGLED DANIH JAMSTAVA

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **RBR** | **DATUM ODLUKE O DAVANJU JAMSTVA** | **DATUM SKLAPANJA UGOVORA O JAMSTVU S KORISNIKOM KREDITA** | **NAZIV FINANCIJSKE INSTITUCIJE U ČIJU KORIST SE DAJE JAMSTVO** | **NAZIV KORISNIKA KREDITA ODNOSNO DUŽNIKA I NAMJENA KREDITA** | **VALUTNA JEDINICA** | **IZNOS JAMSTVA U VALUTI** | **IZNOS JAMSTVA U KUNAMA** | **POSLJEDNJA GODINA DOSPIJEĆA** |
| 1. | 23.03.2017. | 16.06.2017. | HRVATSKA BANKA ZA OBNOVU I RAZVITAK  | PONIKVE VODA D.O.O.DUGOROČNI KREDIT U SVRHU FINANCIRANJA EU PROJEKTA „PROJEKT PRIKUPLJANJA, ODVODNJE I PROČIŠĆAVANJA OTPADNIH VODA OTOKA KRKA“ | KN | 5.791.500,00 | 5.791.500,00 | 31.12.2033. |